recursal/SuperWikiNEXT-32B huggingface dataset:
கெமர் கட்டிடக்கலையில் கட்டப்பட்ட அங்கோர் வாட் கோயில்
**கெமர் கட்டிடக்கலை** (ஆங்கில மொழி: *Khmer architecture*) என்பது இன்றைய கம்போடியா மற்றும் கிழக்கு தாய்லாந்து பகுதியில் கிபி ஒன்பதாம் நூற்றாண்டு முதல் பதினாறாம் நூற்றாண்டு வரை ஆட்சி செய்த கெமர் அரசர்களின் கட்டிடக்கலையாகும். இதில் முக்கியமானதாகக் கருதப்படும் இரண்டாம் சூர்யவர்மனால் பனிரெண்டாம் நூற்றாண்டில் உருவாக்கப்பட்ட அங்கோர் வாட் கோயிலாகும். இதில் பல கோயில்கள் ராசேந்திரவர்மன், இரண்டாம் உதயவர்மன், ஏழாம் செயவர்மன் ஆகிய அரசர்களால் பல்வேறு காலகட்டங்களில் கட்டப்பட்ட இந்து கோயில் மற்றும் புத்தக் கோயில்களாகும். மேலும் இந்த கட்டிடங்கள் அனைத்தும் செங்கல் மற்றும் மணற்கற்கள் கொண்டு கட்டப்பட்டவையாகும்.

படத்தொகுப்புகள்
---------------

கெமர் பாணியில் கட்டிடக்கலை
ஒரு சிலுவை வடிவ காட்சியகம் முற்றங்கள் அங்கோர் வாட்.
பன்னிரண்டம் நூற்றாண்டில் ஏழாம் ஜெயவர்மனால் கட்டப்பட்ட ராஜவிகாரா (தா பிரோஃம்) கோவில் கோபுரத்தின் சுற்றுச்சுவர்.
பன்னிரண்டாம் நூற்றாண்டின் முடிவில் ஏழாம் ஜெயவர்மனால், பிரம்மாண்டமான கல் கோபுரத்தில் கட்டப்பட்ட அவலோகிதரரின் முகம் போன்றத் தோற்றம், அங்கோர் தோம்.
அங்கேர் வாட் கிழக்கு மற்றும் மேற்கு ஆகிய இரு திறந்த நூலகங்கள்.
கெமர் பேரரசால் அமைக்கப்பட்ட முதலாவது மணற்கல்கலால் ஆன பாக்கொங் மலைக் கோவில்.

மேலும் காண்க
------------

* அங்கோர் வாட்
* பாக்கொங்

விக்கிமீடியா பொதுவகத்தில்,  
 ***கெமர் கட்டிடக்கலை***   
என்பதில் ஊடகங்கள் உள்ளன.

மேற்கோள்கள்
-----------

1. ↑  "Angkor Wat, 1113–1150". *The Huntington Archive of Buddhist and Related Art*. College of the Arts, The Ohio State University. Archived from the original on 6 ஜனவரி 2006. பார்க்கப்பட்ட நாள் 27 April 2008. `{{cite web}}`: Check date values in: `|archive-date=` (help)
2. ↑  Glaize, *The Monuments of Angkor*, p.24.

வெளியிணைப்புகள்
---------------
**ஏ1 குழம்பு** (*A1 broth*) என்பது ஒரு திரவ வளர் ஊடகம் ஆகும். இது உணவு, சுத்திகரிக்கப்பட்ட நீர், குடாவில் உள்ள கடல்நீரில் மலத்தில் காணப்படும் கோலிபார்ம் பாக்டீரியாக்களைக் கண்டறிவதற்கு நுண்ணுயிரியலில் பயன்படுத்தப்படுகிறது. மிகவும் சாத்தியமான எண் (MPN) முறையைப் பயன்படுத்தி பாக்டீரியாவின் இருப்பு அறியப்படுகிறது. ஆண்ட்ரூசு மற்றும் பிரெசுனெல் உருவாக்கிய வேதிக் கலவையின் அடிப்படையில் இந்த ஊடகம் தயாரிக்கப்படுகிறது. இது துர்காம் குழாயுடன் பயன்படுத்தப்படுகிறது. இச்சோதனையில் நேர்மறையான குழாய் வாயுவில் சிக்கிய குமிழியை வெளிப்படுத்தும்.

ஊடகக் கலவை (கிராம்/லிட்டர்)
---------------------------

|  |  |
| --- | --- |
| டிரிப்டோன் | 20.0 |
| லாக்டோசு | 5.0 |
| சோடியம் குளோரைடு | 5.0 |
| ட்ரைடன் எக்ஸ் -100 | 1.0 |
| சாலிசின் | 0.5 |
|

தயாரிக்கும் முறை
----------------

தேவையான உலர் பொருட்களை ஒரு லிட்டர் குளிர்ந்த வடிகட்டிய நீரில் கரைக்கவும். சேர்க்கைப் பொருட்கள் முற்றிலும் கரையும் வரை மெதுவாகச் சூடாக்கவும். சோதனைக் குழாய்களில் 9 மில்லி ஊடகத்தினை எடுத்து, துர்காம் குழாயினை தலைகீழாக இடவும். அழுத்த அனற்கலம் ஒன்றினைப் பயன்படுத்து 121° செண்டிகிரேடு அளவில் 15 நிமிடங்களுக்கு ஊடகம் உள்ள சோதனிக்குழாயினைக் கிருமி நீக்கம் செய்ய வேண்டும். தேவைப்பட்டால், உலர்ந்த ஊடகத்தின் பொருத்தமான செறிவுள்ள பல வலிமையில் ஊடக குழம்பு தயார் செய்யலாம். ஊடகக் குழம்பின் இறுதி காரகாடித் தன்மைச் சுடெண் 6.9 ± 0.1 ஆக இருக்கவேண்டும்.

பரவலான பயன்பாடு
---------------

இந்த சோதனையின் மாறுபாடுகள் உலகெங்கிலும் உள்ள குடிநீரின் தன்மையினை அறியப் பயன்படுத்தப்படுகின்றன. எடுத்துக்காட்டாக, சிலியில் உள்ள மாகுவே மானிட்டோபாவின் ஸ்ப்ளிட் ஏரியின் கிரீ சமூகம் மற்றும் சிங்கப்பூர், மலேசியா மற்றும் தாய்லாந்து.

மேற்கோள்கள்
-----------

1. ↑  "Transdifferentiation of Stem Cells – Page 1174245593 – Experimental Biology". Archived from the original on September 14, 2007.
2. ↑  "17112 A1 Broth BioChemika, for microbiology". Archived from the original on 2012-09-10. பார்க்கப்பட்ட நாள் 2021-03-27.
3. ↑  "A1 Broth |Sisco Research Laboratories (SRL) (India)". *www.srlchem.com*.
4. ↑  "Portable Water-testing Kit: International Development Research Centre". Archived from the original on December 4, 2007.
5. ↑  Suan, Sim Tiow; Chuen, Ho Yueh; Sivaborvorn, Komol (September 9, 1988). "Southeast Asian experiences with the coliphage test". *Toxicity Assessment* **3** (5): 551–564. doi:10.1002/tox.2540030510.. பார்த்த நாள்: 2020-09-09.
**யுரேனியம் பெண்டாபுரோமைடு** (*Uranium pentabromide*) என்பது U2Br10 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
---------

தனிமங்கள் இரண்டையும் அசிட்டோநைட்ரைல் கரைப்பானில் கரைத்து வினைபுரியச் செய்தால் யுரேனியம் பெண்டாபுரோமைடு உருவாகும். அல்லது புரோமினை யுரேனியம் உலோகம் அல்லது யுரேனியம் டெட்ராபுரோமைடைச் சேர்த்து 55 பாகை செல்சியசு வெப்பநிலைக்கு (131 பாரங்கீட்டு அல்லது 328 கெல்வின் வெப்பநிலை) சூடுபடுத்தினாலும் யுரேனியம் பெண்டாபுரோமைடு உருவாகிறது.

பண்புகள்
--------

யுரேனியம் பெண்டாபுரோமைடு நீருறிஞ்சும் தன்மை கொண்டதாகும். பெரும்பாலான கரிம கரைப்பான்களில் இது சிதைவடையும். அடர் பழுப்பு நிறத்தில் திண்மப் பொருளாகக் காணப்படுகிறது. அசிட்டோநைட்ரைல் அல்லது இருகுளோரோமெத்தேன் இதற்கு விதிவிலக்காகும். யுரேனியம் பெண்டாபுரோமைடு நிலைப்புத்தன்மையற்றடாக உள்ளதால் சுத்திகரிப்பதற்கும் முடிவதில்லை. 80 பாகை செல்சியசு வெப்பநிலையில் இது சிதைவடைந்து யுரேனியம் மற்றும் புரோமைடாக மாறுகிறது. decomposing at 80 °C (176 °F; 353 K) into its constituent elements. இதன் படிக அமைப்பு β-UCl5 சேர்மத்தை ஒத்துள்ளது. இது முச்சாய்வு சரிவச்சு கட்டமைப்பும் U2Br10 இருபடிகளையும் கொண்டுள்ளது.

அணைவுகள்
--------

UBr5L வடிவத்தின் நிலையான அணைவுகள் முப்பீனைல்பாசுபீன் ஆக்சைடு மற்றும் அறுமெத்தில்பாசுபோரமைடு போன்ற ஈந்தணைவிகளுடன் அறியப்படுகின்றன. மேலும் யுரேனியம் டெட்ராபுரோமைடு (UBr4) சேர்மத்தை புரோமினேற்றம் செய்வதன் மூலம் விரும்பிய ஈந்தணைவியை முன்னிலைப்படுத்தியும் பெறப்படுகின்றன. கூடுதலாக UBr5 சேர்மத்துடன் தயோனைல் புரோமைடில் கரைக்கப்பட்ட ஒற்றை இணைதிற புரோமைடை சேர்த்து வினைபுரியச் செய்தால் அறுபுரோமோயுரேனேட்டு(V) உப்பு கிடைக்கிறது.:

U2Br10 + 2MBr -> 2M+[UBr6]-}

மேற்கோள்கள்
-----------

1. 1 2 3  Morss, L. R.; Edelstein, Norman M.; Fuger, Jean (2010-10-21) (in en). *The Chemistry of the Actinide and Transactinide Elements (Set Vol.1-6): Volumes 1-6*. Springer Science & Business Media. பக். 526. பன்னாட்டுத் தரப்புத்தக எண்:978-94-007-0211-0.. பார்த்த நாள்: 29 May 2021.
2. 1 2  Brown, D.; Holah, D. G.; Rickard, C. E. F. (1968-01-01). "The stabilisation of plutonium tetrabromide and uranium pentabromide" (in en). *Chemical Communications* (11): 651–652. doi:10.1039/C19680000651. பன்னாட்டுத் தர தொடர் எண்:0009-241X. .
3. ↑  Blair, A.; Ihle, H. (1973-11-01). "The thermal decomposition and thermodynamic properties of uranium pentabromide" (in en). *Journal of Inorganic and Nuclear Chemistry* **35** (11): 3795–3803. doi:10.1016/0022-1902(73)80071-5. பன்னாட்டுத் தர தொடர் எண்:0022-1902.. பார்த்த நாள்: 29 May 2021.
4. ↑  Levy, J.H.; Taylor, J.C.; Wilson, P.W. (1978-01-01). "The crystal structure of uranium pentabromide by powder neutron diffraction" (in en). *Journal of Inorganic and Nuclear Chemistry* **40** (6): 1055–1057. doi:10.1016/0022-1902(78)80507-7. பன்னாட்டுத் தர தொடர் எண்:0022-1902.. பார்த்த நாள்: 29 May 2021.
**எம். ஆர். சந்தானம்** (13 மே 1918 – 25 மார்ச் 1970) பழம்பெரும் தமிழ் நாடக, திரைப்பட நடிகரும், தயாரிப்பாளருமாவார். இவர் தயாரித்த பாசமலர், அன்னை இல்லம் போன்ற திரைப்படங்கள் பெரும் வெற்றியைப் பெற்றன. 50 இற்கும் அதிகமான திரைப்படங்களில் நகைச்சுவை, குணசித்திர, வில்லன் வேடங்களில் நடித்துள்ளார். பேரறிஞர் அண்ணாவின் எழுத்தில் உருவான சொர்க்க வாசல் திரைப்படத்தில் *பூங்காவனம்* என்ற பாத்திரத்தில் நடித்துப் புகழடைந்ததால், இவர் ***பூங்காவனம் சந்தானம்*** என்றும் அழைக்கப்பட்டார்.. திரைக்கலைஞர்கள் ஆர். எஸ். சிவாஜி, சந்தான பாரதி ஆகியோர் இவருடைய பிள்ளைகள் ஆவர்.

வாழ்க்கைக் குறிப்பு
-------------------

இவர் ஆர். எஸ். ராமசாமி கவுண்டர், நாச்சியார் ஆகியோரின் 12 பிள்ளைகளில் 11-வது மகவாக 1918 மே 13 இல் பிறந்தார். இவரது நெருங்கிய நண்பர் டி. எஸ். துரைராஜ் மூலமாகத் திரைப்படங்களில் நடிக்கத் தொடங்கினார். 1945-இல் *மீரா* திரைப்படத்தில் முதன்முதலாக நடித்தார்.

குடும்பம்
---------

1945-இல் இவர் ராஜலட்சுமி என்பவரைத் திருமணம் புரிந்தார். இவர்களுக்கு வசந்தா, காந்திராஜ், சந்தான பாரதி, மங்கையற்கரசி, ஆர். எஸ். சிவாஜி என்ற ஐந்து பிள்ளைகள் உள்ளனர். இவர்களில் ஆர். எஸ். சிவாஜி திரைப்படங்களில் நடித்துக் கொண்டிருக்கிறார். சந்தானபாரதி திரைப்பட இயக்குநர் ஆவார்.

நடித்த திரைப்படங்கள்
--------------------

* மீரா, 1945
* கிருஷ்ண விஜயம், 1950
* ஜமீந்தார், 1952
* சொர்க்க வாசல், 1954
* எதிர்பாராதது, 1954
* வாழ்விலே ஒரு நாள், 1956
* இல்லறமே நல்லறம், 1958
* வீரபாண்டிய கட்டபொம்மன், 1959
* அடுத்த வீட்டுப் பெண், 1960
* எல்லாரும் இந்நாட்டு மன்னர், 1960
* கப்பலோட்டிய தமிழன், 1961
* அன்னை இல்லம், 1963

தயாரித்த திரைப்படங்கள்
----------------------

* பாசமலர், 1961
* பாலாடை, 1967

மேற்கோள்கள்
-----------

1. 1 2 3 4 5 6  பூங்காவனம் எம்.ஆர்.சந்தானம், அன்று கண்ட முகம், 8 செப்டெம்பர் 2013
2. ↑  "Blast from the past: Krishna Vijayam". *தி இந்து (ஆங்கிலம்)*. 20 ஆகஸ்ட் 2009. பார்க்கப்பட்ட நாள் 19 சனவரி 2019. `{{cite web}}`: Check date values in: `|date=` (help)
3. ↑  "Zamindar 1955". *தி இந்து (ஆங்கிலம்)*. 12 சனவரி 2013. பார்க்கப்பட்ட நாள் 19 சனவரி 2019. `{{cite web}}`: Cite has empty unknown parameter: `|1=` (help)
4. ↑  "Sorgavaasal 1954". *தி இந்து (ஆங்கிலம்)*. 2010-02-04. .

வெளி இணைப்புகள்
---------------

* எம். ஆர். சந்தானம் ஐ.எம்.டி.பி இணையத்தளத்தில்
* தகவல்களும் ஒளிப்படங்களும் (வலைப்பூ)
**எய்லி ஓவன்சு** (2003 ஆகத்து 18 - 2014 பெப்ரவரி 18) என்பவர் மிசௌரி மாகாணத்தின் சுபிரிங்ஃபீல்ட் பகுதியை சேர்ந்த 10 வயது சிறுமி ஆவார். இவர் 2014 பெப்ரவரி 18 அன்று பலவந்தமாக கடத்தப்பட்டு, பாலியல் வன்கொடுமைக்கு ஆளாக்கி, கொலை செய்யப்பட்டார். இந்தக்  கொலை தேசிய அளவில் கவனத்தை ஈர்த்து, விவாதிக்கப்பட்டது. 2014 பெப்ரவரி 23 அன்று ஹெயிலுக்கு ஆயிரக்கணக்கான மக்கள் மெழுகுவர்த்தி ஏந்தி அஞ்சலி நிகழ்த்தினர். பிற்பாடு அண்டையில் உள்ள பூங்கா எய்லி விளையாட்டு மைதானம் என பெயரிடப்பட்டது.

2014 பெப்ரவரி 18 அன்று சுமார் 5:00 மணியளவில், தன் வீட்டிலிருந்து ஒரு நண்பனின் வீட்டுக்கு நடந்து சென்றபோது, ஒரு சரக்குந்து ஓட்டுக்கொண்டு வந்த நபர் எய்லியை வழிகேட்ட அழைத்தார். அவனுக்கு வழியைக்கூற சரக்குந்துக்கு அருகில் சென்ற அவளை இழுத்து, தனது லாரிக்குள் வீசி எறிந்தான். இதை நேரில் கண்ட சாட்சி இருந்தது.

க்ரெய்க் மைக்கேல் உட் என்பவர் சந்தேகத்தின் பேரில் கைது செய்யப்பட்டு, விசாரணை 2017-ல் தொடங்க உள்ளது. வழக்கறிஞர்கள் பாதிக்கப்பட்ட குடும்பத்தின் விருப்பத்திற்கு எதிராக, குற்றவளிக்கு மரண தண்டனை பெற்றுத்தர உத்தேசித்துள்ளனர்.

மேற்கோள்கள்
-----------

1. ↑  "Celebration in Park Marks 13th Anniversary of Hailey Owens' Birth". kspr.com. 2016-08-08. Archived from the original on 2017-03-16. பார்க்கப்பட்ட நாள் 2017-03-15.
2. ↑  Watson, Frances; Damiano, Emily. "Hailey Owens' accused killer Craig Wood wants a deal". *kspr.com*. Archived from the original on 3 ஏப்ரல் 2017. பார்க்கப்பட்ட நாள் 2 April 2017. `{{cite web}}`: Check date values in: `|archive-date=` (help)
3. ↑  "Mother of Hailey Owens asks prosecutor to drop death penalty" (in en). *Springfield News-Leader*. .
***எலேயோகார்பசு பிளாசுகோய்*** (தாவர வகைப்பாட்டியல்: *Elaeocarpus blascoi*) என்பது எலியோகார்பேசி குடும்பத்தைச் சேர்ந்த பூக்கும் தாவரத்தின் உள்ளூர் மர இனமாகும். இந்தியாவின் தென்னிந்தியாவின் மேற்குத் தொடர்ச்சி மலைகளில் மட்டுமே காணப்படுகிறது, இது வாழ்விட இழப்பால் அச்சுறுத்தப்படுகிறது எனவே இத்தாவரம் பன்னாட்டு இயற்கைப் பாதுகாப்புச் சங்கத்தால் மிக அருகிய இனத்தாவரமாக வகைப்படுத்தப்பட்டுள்ளது.

விளக்கம்
--------

*எ.பிளாசுகோய்,* நடுத்தர அளவிலான, மெதுவாக வளரும் பசுமையான மரம் வகையைச் சேர்ந்ததாகும். இளம் மரங்கள் அடர்த்தியான இலைகளையும், முதிர்ந்த மரங்கள் உறுதியான தண்டை அடிப்படையாகக் கொண்டு 20 மீட்டர் உயரம் வரை கிரீடம் போல் பரவி இருக்கும். தாவரங்கள் குறைந்த பழத் தொகுப்பையேக் கொண்டுள்ளன, ஏனெனில் பல முதிர்ச்சியடையாத பழங்கள், பழுப்பதற்க்கு முன்பதாகவே விழுந்துவிடுகின்றன. முதிர்ந்த பழங்கள் ஜூன் மற்றும் ஜூலை மாதங்களில் அவற்றின் கிளைகளிலிருந்து பிரிகின்றன. இதன் விதைகள், குறைந்த முளைப்பு விகிதத்தைக் கொண்டுள்ளன (5%) மேலும்பெரும்பாலான விதைகள் ஒரு வருடத்திற்குப் பிறகு அவற்றின் உறுதித்தன்மையை இழக்கின்றன.

வாழ்விட பரவலாக்கம்
------------------

சோலைக்காடுகள் எனப்படும் தமிழ்நாட்டின் மேற்குத் தொடர்ச்சி மலையில் அமைந்துள்ள கொடைக்கானலில் 2,200 மீட்டர் உயரத்தில் உள்ள பழநி மலையில் உள்ள வட்டக்கானல் சோலையில் மட்டுமே இம்மரங்கள் காணப்படுகிறது. இரண்டு முதிர்ந்த காட்டு மரங்கள் மட்டுமே அறியப்பட்டுள்ளன. ஒன்று புல்வெளியைக் கண்டும் காணாத வகையில் சோலைக்காட்டின் விளிம்பில் ஒரு பருவகால நீரோட்டக் கால்வாயில் வளரும் நான்கு-தண்டு கொண்ட மரமாகும்.*எலியோகார்பஸ் வேரியாபிலிஸ், எலியோகார்ப்பஸ் ரிகர்வாட்டஸ், எலியாகார்பஸ் முன்ரோய், சிஜிக்கியம் டென்சிஃப்ளோரம், கோம்பாண்ட்ரா கொரியேசியா* மற்றும் *லாசி யான்தஸ்* எஸ்பி ஆகியவை தொடர்புடைய மரங்களில் அடங்கும்.

பாதுகாப்பு
----------

மரங்களை வெட்டுதல் மற்றும் விவசாயத்தின் விரிவாக்கம் ஆகிய வாழ்விட காரணங்களால், இந்த இன மரங்கள் அச்சுறுத்தப்படுகின்றன. இயற்கையான மீளுருவாக்கம் எதுவும் காணப்படவில்லை.

மேற்கோள்கள்
-----------

1. 1 2  Raveendran, L. 2022. *Elaeocarpus blascoi*. The செம்பட்டியல் 2022: e.T33639A147293871.. Retrieved on 5 May 2023.
2. ↑  "பழநி மலையின் ருத்ராக்ஷ மரம்".
3. ↑  "இந்தியாவின் தமிழ்நாட்டின் பழனி மலையில் உள்ள ருத்ராட்ச மரம் - எலேயோகார்பசு பிளாசுகோய்".
**செம்மொழியான தமிழ் மொழியாம்** (உலக செம்மொழி தமிழ் மாநாட்டு பாடல்) என்பது ஏ. ஆர். ரகுமான் இசையமைப்பில் உருவான ஒரு தமிழ்ப் பாடல் ஆகும். இது முன்னாள் தமிழ்நாடு முதலமைச்சர் கருணாநிதியால் எழுதப்பட்டது. இதில் மூன்று தலைமுறைகளைச் சேர்ந்த பல முன்னணி தமிழ்க் கலைஞர்கள் பங்களித்திருந்தனர். இது உலகத் தமிழ்ச் செம்மொழி மாநாடு 2010 இன் அதிகாரபூர்வமான கருப்பொருள் பாடல். இந்தப் பாடல் கர்நாடக, கிராமிய, ஒலியியல், சூஃபி இசை, ராக் மற்றும் ராப் உள்ளிட்ட பல்வேறு இசை பாணிகளின் ஒரு கலந்திணைப்பைக் கொண்டுள்ளது.

பின்னணி
-------

உலகத் தமிழ்ச் செம்மொழி மாநாடு 2010, அதிகாரப்பூர்வமாக ஒன்பதாவது உலகத் தமிழ் மாநாடு, என்பது சர்வதேச தமிழ் அறிஞர்கள், ஆய்வாளர்கள், கவிஞர்கள், பிரபலங்கள், போன்றோர் சந்தித்த ஒரு தமிழ் சந்திப்பு ஆகும். உலகத் தமிழ்ச் செம்மொழி மாநாடு 2010 ஆம் ஆண்டு சூன் 23 முதல் சூன் 27 வரை கோயம்புத்தூரில் கொடிசியா வளாகத்தில் நடைபெற்றது. *செம்மொழி* என்ற தலைப்பில் இந்தப் பாடலை முன்னாள் தமிழக முதல்வர் கருணாநிதி, இந்த மாநாட்டிற்காக எழுதினார். இப்பாடலை தமிழ்த் திரைப்பட இயக்குநர் கௌதம் மேனன் இயக்கினார்.

இந்தப் பாடலை பதிவு செய்து முடிக்க ஏ. ஆர். ரகுமானுக்கு இரண்டரை மாதங்கள் ஆனது. இப் பாடல் வெளியீட்டின்போது பெரிதும் பாராட்டப்பட்டது.

வெளியீடு
--------

"செம்மொழியான தமிழ் மொழியாம்" பாடல் வெளியீடு மே 15 2010 அன்று நடத்தப்பட்டது. 18 மே, அன்று இந்தப் பாடல் ஏ. ஆர். ரகுமானின் அதிகாரப்பூர்வ வலைத்தளத்தில் இருந்தும், மற்றும் மே 21 இல் தி இந்து இதழின் அதிகாரப்பூர்வ வலைத்தளத்தில் இருந்தும் இலவசப் பதிவிறக்கமாக கிடைத்தது.

கலைஞர்கள்
---------

பின்வரும் பின்னணி பாடகர்கள் இந்தப் பாடலில் குரல் கொடுத்துள்ளனர். முதல் தோற்றம் வரிசையில் பட்டியல் உள்ளது:

* டி. எம். சௌந்தரராஜன்
* ஏ. ஆர். ரகுமான்
* ஹரிணி
* சின்மயி
* கார்த்திக்
* ஹரிஹரன்
* யுவன் சங்கர் ராஜா
* விஜய் யேசுதாஸ்
* பி. சுசீலா
* ஜி. வி. பிரகாஷ் குமார்
* டி எல் மகாராஜன்
* பாம்பே ஜெயஸ்ரீ
* அருணா சாயிராம்
* நித்யஸ்ரீ மகாதேவன்
* எஸ் சௌமியா
* பிளாசே
* நேகா பாசின்
* லேடி காஷ் மற்றும் க்ரிசி
* டி எம் கிருஷ்ணா
* நரேஷ் ஐயர்
* ஸ்ரீநிவாஸ்
* சுருதி ஹாசன்
* சின்னப்பொண்ணு

### நடிகைகள்

* சமந்தா
* அஞ்சலி

பாடலில் தமிழ் விக்கிப்பீடியா
----------------------------

இந்தப் பாடலிற்கான நிகழ்படத்தில் தமிழ் விக்கிப்பீடியா திரைக்காட்சி இடம் பெற்றிருக்கிறது. இந்தக் காட்சி நிகழ்படத்தில் 1:52 ஆவது நிமிடத்தில் இருக்கிறது.

மேற்கோள்கள்
-----------

1. ↑  "Front Page : Theme song launched for world classical Tamil meet". *The Hindu*. India. 16 May 2010. Archived from the original on 19 மே 2010. பார்க்கப்பட்ட நாள் 5 November 2011.
2. ↑  "Front Page : I initially wondered how I was going to do it: A.R. Rahman". *The Hindu*. India. 16 May 2010. Archived from the original on 19 மே 2010. பார்க்கப்பட்ட நாள் 5 November 2011.
3. ↑  "A.R.Rahman". A.R.Rahman. Archived from the original on 28 செப்டம்பர் 2011. பார்க்கப்பட்ட நாள் 5 November 2011. `{{cite web}}`: Check date values in: `|archive-date=` (help)
4. ↑  "Front Page : World Tamil meet theme song at The Hindu website". *The Hindu*. India. 21 May 2010. Archived from the original on 21 மே 2010. பார்க்கப்பட்ட நாள் 5 November 2011.
5. ↑  பாடலின் நிகழ்படக்காட்சி
**எஸ். ஜி. சாந்தன்** (செல்லப்பா குணரத்தினம் சாந்தலிங்கம், இறப்பு: 26 பெப்ரவரி 2017) ஈழத்துப் பாடகரும், நாடகக் கலைஞரும் ஆவார். இவர் தமிழீழ விடுதலைப்புலிகளின் பிரதான பாடகராக இருந்தவர்.
1995 வரை யாழ்ப்பாணத்தின் மிகப் பிரபலமான நட்சத்திரப் பாடகராக இருந்தவர். இவர் நடித்த அரிச்சந்திர மயான காண்டம் இவரது நடிப்புத்திறனுக்குச் சான்றாக அமைந்தது.

கலைப்பயணம்
----------

இவரது தந்தைக்கு கொழும்பில் ஒரு கடை இருந்தது. அங்கு தங்குவதற்கு அறையும் இருந்தது. அதனால் பாடசாலை விடுமுறைக்கு கொழும்புக்குப் போய் விடுவது இவரது வழக்கம். அப்படியொரு தருணத்தில் 1972 இல் கொழும்பு, செக்கடித் தெரு கதிரேசன் கோவிலில் நடந்த இசை நிகழ்ச்சி ஒன்றைப் பார்க்கச் சென்ற போது அங்கு பாடும் வாய்ப்பு இவருக்குக் கிடைத்தது. 'மருதமலை மாமணியே முருகையா' என்ற பாடலைப் பாடி மிகுந்த வரவேற்பைப் பெற்றுக் கொண்டார். இவரது கலைப்பயணத்தின் ஆரம்பமாகவும், இவரது முதல் மேடை அனுபவமாகவும் இது அமைந்தது. இதன் பின்னர் இவர் வீதியில் செல்லும் போது இவரை அழைத்து தம்பி அந்த "மருதமலைப் பாடலைப் பாடு" என்று இவரது ரசிகர்கள் கேட்கத் தொடங்கி விட்டார்கள். இதன் பின்னர் அந்தத் தெருவுக்கு வரும் கத்தார் வீடு ஜேசுரட்ணம் என்பவர் இவரை இலங்கை ஒலிபரப்புக் கூட்டுத்தாபனத்திற்கு அழைத்துச் சென்று சிறுவர் மலரில் பாடவைத்தார். அதிலிருந்து வானொலி நிகழ்ச்சியில் நாடகத்திலும் நடிக்க ஆரம்பித்திருந்தார். 1977 இல் கிளிநொச்சிக்குக் குடிபெயர்ந்தார். 1981 இல் கண்ணன் இசைக்குழுவுடன் இணைந்து பாட ஆரம்பித்தார். அந்த இசைக்குழு 1982 இல் கலைக்கப்பட்டதன் பின் தனது பெயரிலேயே சாந்தன் கோஷ்டி (சாந்தன் இசைக்குழு) என்ற பெயரில் இசைக்குழு ஒன்றை ஆரம்பித்தார்.

குடும்பம்
---------

இவரது இரு மகன்கள் இலங்கை படைத்துறையுடனான சமரில் வீரச்சாவடைந்தனர். மூத்த மகன் இரண்டாம் லெப்டினன்ட் கானகன் (மோகன்ராஜ்). இவர் 1998 களின் பிற்பகுதியில் ஜெயசிக்குறு முறியடிப்புச் சமரின் போது மூன்று முறிப்புப் பகுதியில் வீரச்சாவைத் தழுவியவர். இரண்டாவது மகன் மேஜர் இசையரசன் (பிரபுராஜ்) ஆவார். இவர் 2009 ஏப்ரல் மாதம் சிறீலங்கா கடற்படையின் டோறா கடற்கலம் மீதான கடற்கரும்புலித் தாக்குதலில் அதை மூழ்கடித்து வீரச்சாவடைந்தார்.

இவர் பாடிய பாடல்களில் சில
-------------------------

* ஆழக்கடல் எங்கும்
* ஆனையிறவின் மேனி தடவி
* இந்த மண் எங்களின் சாெந்த மண்
* எதிரிகளின் பாசறையைத் தேடி
* ஈடுவைத்து ஈடுவைத்து நந்தலாலா
* எம்மை நினைத்து யாரும் கலங்கக் கூடாது (பார்வதி சிவபாதத்துடன் இணைந்து)
* கரும்புலிகள் என நாங்கள்
* கார்த்திகை மாதம் பூத்திடும்
* பிட்டுக்கு மண் சுமந்த பெருமானார்
* விண் வரும் மேகங்கள் பாடும்
* வெள்ளி நிலா விளக்கேற்றும்

மறைவு
-----

சிறுநீரகம் பாதிப்படைந்திருந்த நிலையில் 26.2.2017 அன்று பிற்பகல் 2.10 மணிக்கு தனது 57 வயதில் யாழ்ப்பாணம் மருத்துவமனையில் காலமானார்.

மேற்கோள்கள்
-----------

1. ↑  "காலத்தின் குரல் (2018)". .
2. ↑  "BBC World Service - The Documentary, Rebel Song Journey". *BBC*. 22-05-2016. பார்க்கப்பட்ட நாள் 27-02-2017. `{{cite web}}`: Check date values in: `|accessdate=` and `|date=` (help)
3. ↑
4. ↑  ﻿Tamil Mirror 26-02-2017 02:27 PM சாந்தன் உயிரிழந்தார்

வெளி இணைப்புகள்
---------------

* மதுரக் குரலோன் சாந்தன்
* எஸ்.ஜி. சாந்தனின் பக்திப் பாடல்கள்
[*தொடர்பிழந்த இணைப்பு*]
* பிட்டுக்கு மண் சுமந்த பெருமானார்
**கேரளோற்சவம்** (*Keralotsavam*) என்பது இந்திய மாநிலமான கேரளாவின் தேசிய இளைஞர் விழாவாகும். கேரள மாநில இளைஞர் நல வாரியத்தால் இது ஒருங்கிணைக்கப்படுகிறது. கேரள அரசால் ஏற்பாடு செய்யப்படும் இந்த நிகழ்வு பெரும்பாலும் நவம்பரில் தொடங்கி டிசம்பர் மாதத்தில் முடிவடையும். கடைசியாக இக்கேரளத் திருவிழா 2021 நவம்பர் 25, அன்று தொடங்கி சனவரி 1, 2022 அன்று முடிவடைந்தது. கோவிட் -19 பெருந்தொற்று காரணமாக, 2021 ஆம் ஆண்டிற்கான கலைப் போட்டிகளை மட்டும் இணையத்தில் நிகநேரம் வழியாக நடத்த வாரியம் முடிவு செய்தது. காணொளிகளைப் பதிவேற்றி அவற்றை நிகழ்நேரத்தில் மதிப்பீடு செய்வதன் மூலம் இவ்விழாவை நடத்துவதற்காக திட்டமிடப்பட்டது. இந்தியாவில் முதன்முறையாக இதுபோன்ற ஒரு நிகழ்விற்காக கிளிவோக் தனியார் நிறுவனம் ஒரு குறிப்பிட்ட காலத்தில் மிகத் துல்லியமாக நடைமுறைப்படுத்தியது.

விழா
----

கேரளத் திருவிழா என்பது அடிப்படையில் கலை மற்றும் விளையாட்டு என இரண்டு முக்கிய வகைப் போட்டிகளைக் கொண்டதாகும். இதில் துடுப்பாட்டம் மற்றும் கால்பந்து உள்ளிட்ட கலைநிகழ்ச்சிகள், படைப்பாற்றல் கலைகள் மற்றும் விளையாட்டு போட்டிகள் நடைபெறும். இந்த நிகழ்வு கேரள உள்ளாட்சி அளவில் தொடங்கி தேசிய இளைஞர் விழாவின் ஒரு பகுதியாக தேசிய அளவில் நடைபெறுகிறது.

மேற்கோள்கள்
-----------

1. ↑  "Kollam city leads in Keralotsavam". *தி இந்து*. 29 November 2007 இம் மூலத்தில் இருந்து 2 டிசம்பர் 2007 அன்று. பரணிடப்பட்டது.. .
2. ↑  "Kerala State Youth Welfare Board". kerala.gov.in. Archived from the original on 13 டிசம்பர் 2009. பார்க்கப்பட்ட நாள் 21 November 2009. `{{cite web}}`: Check date values in: `|archive-date=` (help)
3. ↑  "Keralolsavam to be held online this yr | Thiruvananthapuram News - Times of India". *The Times of India* (in ஆங்கிலம்). TNN. Nov 25, 2021. பார்க்கப்பட்ட நாள் 2021-12-31.
4. ↑  "കേരളോത്സവം; രജിസ്‌ട്രേഷൻ ഡിസംബർ 12 വരെ". *Kairali News | Kairali News Live* (in அமெரிக்க ஆங்கிலம்). 2021-12-01. பார்க்கப்பட்ட நாள் 2021-12-31.
5. ↑  "Klivolks Private Limited Information - Klivolks Private Limited Company Profile, Klivolks Private Limited News on The Economic Times". *The Economic Times*. பார்க்கப்பட்ட நாள் 2021-12-31.`{{cite web}}`: CS1 maint: url-status (link)
**சர்குண பாண்டியன் (Sarguna Pandian)** என்பவர் ஒரு தமிழக பெண் அரசியல்வாதியாவார்.தேனி மாவட்டம் சின்னமனூரைச் சேர்ந்தவர் சற்குணபாண்டியன். திமுக மேடைகளில் இளம் பேச்சாளராக அறிமுகமானார்.இவர் தி.மு.கவின் துணைப் பொதுச்செயலாளராக இருந்தவர். இவர் சமூகநலத்துறை அமைச்சராக 1996 தேர்தலுக்குப்பின்
அமைந்த புதிய அரசில் இருந்தார். இவர் தி.மு.க. சார்பில் தமிழ சட்டமன்றத்துக்கு இராதாகிருஷ்ணன் நகர் தொகுதியில் இருந்து 1989, மற்றும் 1996 ஆண்டு தேர்தல்களில் தேர்ந்தெடுக்கப்பட்டார்.

வகித்த பொறுப்புகள்
------------------

திமுகவில் மகளிர் அணி துணை செயலாளர், மாநில செயலாளர், தலைமை செயற்குழு உறுப்பினர் போன்ற பொறுப்புகளை வகித்தார். மகளிர் ஆணையத்தின் தலைவராகவும், பொறுப்பு வகித்த அவர் இறக்கும் வரை துணை பொதுச்செயலாளராக இருந்தார்.

இறப்பு
------

இதய அறுவை சிகிச்சை செய்த அவர் கடந்த சில மாதங்களாக சிறுநீரக கோளாறால் அவதிப்பட்டு வந்தார். இந்நிலையில் 13 ஆகத்து 2016 அன்று அதிகாலை 3.30 மணியளவில் சற்குணபாண்டியன் காலமானார்.

மேற்கோள்கள்
-----------

1. ↑  "திமுக துணை பொதுச் செயலாளர் எஸ்.பி. சற்குண பாண்டியன் ராஜினாமா?". ஒன் இந்தியா. பார்க்கப்பட்ட நாள் 5 பெப்ரவரி 2016. `{{cite web}}`: Check date values in: `|accessdate=` (help)
2. ↑  "30% quota for women sought". The Hindu. 30 May 2008. .
3. ↑  "Karunanidhi elected DMK president, Stalin treasurer". IBN Live. 27 December 2008. .
4. ↑  "Women yet to make presence felt in House". The Hindu. 8 March 2000. .
5. ↑  1989 Tamil Nadu Election Results, Election Commission of India
6. ↑  "1996 Tamil Nadu Election Results, Election Commission of India" (PDF). Archived from the original (PDF) on 2010-10-07. பார்க்கப்பட்ட நாள் 2016-02-05.
7. 1 2  "திமுக துணைப் பொதுச்செயலர் சற்குண பாண்டியன் காலமானார்". ஒன் இந்தியா. பார்க்கப்பட்ட நாள் 13 ஆகத்து 2016.
**கொஞ்சும் சலங்கை** 1962 ஆம் ஆண்டு வெளிவந்த தமிழ்த் திரைப்படமாகும். எம். வி. ராமன் இயக்கத்தில் வெளிவந்த இத்திரைப்படத்தில் ஜெமினி கணேசன், சாவித்திரி மற்றும் பலரும் நடித்திருந்தனர்.

பாடல்கள்
--------

எஸ். எம். சுப்பையா நாயுடு இசையமைத்த இந்தப் படத்தின் பாடல்கள் பெரும்பாலும் கர்நாடக இசையை அடிப்படையாகக் கொண்டிருந்தன. எஸ். ஜானகி பாடிய *சிங்கார வேலனே தேவா* என்ற பாடல் மிகப் புகழ் பெற்றது. இப்பாடலுக்கு நாதஸ்வர இசை துணை இசையாகக் கையாளப்பட்டிருந்தது. காருக்குறிச்சி அருணாசலம் நாதஸ்வர இசை வழங்கியிருந்தார். பாடல் பம்பாயிலும், நாதஸ்வர இசை சென்னையிலும் பதிவாகி, பின் ஒருங்கிணைக்கப்பட்டன. இந்தப் பாடல் ஆபேரி ராகத்தை அடிப்படையாகக் கொண்டிருந்தது. பாடலை கு. மா. பாலசுப்பிரமணியம் இயற்றியிருந்தார்.

*ஒருமையுடன்* என்று தொடங்கும் வள்ளலார் பாடல் பிலஹரி ராகத்தில் அமைக்கப்பட்டிருந்தது.

ராகமாலிகையாக உருவாக்கப்பட்டிருந்த *காண கண் கோடி வேண்டும்* என்ற வி. சீதாராமன் இயற்றிய பாடலுக்கு குமாரி கமலா நடனமாடியிருந்தார். இந்தப் பாடல் காட்சி சிதம்பரம், ஸ்ரீரங்கம், மதுரை, திருச்செந்தூர், ஸ்ரீவில்லிபுத்தூர் ஆகிய தலங்களில் படமாக்கப்பட்டிருந்தது. படம் வெளிவர முன்னர் வெளியிடப்பட்ட இசைத்தட்டில் ஸ்வரங்களுடன் சேர்த்து பாடல் முழுமையாக ஒலிப்பதிவு செய்யப்பட்டிருந்தது. பாடலின் கால அளவு 6:14 நிமிடங்களாக இருந்தது. ஆனால் படத்தில் ஸ்வரங்கள் பகுதிகளை நீக்கிவிட்டார்கள். ஆகவே படத்தில் பாடலின் கால அளவு 5:22 நிமிடங்களாக மட்டுமே இருந்தது. முழுமையான பாடலுக்கான இணைப்பு வெளி இணைப்புகள் பகுதியில் கொடுக்கப்பட்டுள்ளது.

உசாத்துணை
---------

* ராண்டார் கை (23 மே 2015). "Konjum Salangai 1962". *தி இந்து*. Archived from the original on 23 ஜனவரி 2017. பார்க்கப்பட்ட நாள் 23 ஜனவரி 2017. `{{cite web}}`: Check date values in: `|accessdate=` and `|archivedate=` (help)

வெளி இணைப்புகள்
---------------

* கொஞ்சும் சலங்கை
* யூடியூபில் காண கண் கோடி வேண்டும் - முழுமையான இசைத்தட்டுப் பாடல்
***எடீசு*** (இலங்கை வழக்கு: **ஈடிசு**, ஆங்கிலம்: Aedes) என்பது கொசுவினத்தில் ஓர் உள்ளினம். இவ்வினம் முதலில் வெப்பமண்டலத்திலும் மென்வெப்ப மண்டலத்திலும் காணப்பட்டது, ஆனால் இப்பொழுது அண்டார்ட்டிக்காவைத்தவிர மற்றெல்லாக் கண்டங்களிலும் பரவிக் காணப்படுகின்றது. மாந்தர்களின் செயற்பாடுகளால் சில இனங்களில் இப்பரவல் நடந்துள்ளது. ஏடீசு இனத்தில் 700 வகைகள் உள்ளன. *ஏடீசு அல்போபிக்டசு* (Aedes albopictus) என்னும் வீரியமான இனம் தென்-வட அமெரிக்காவில் இருந்து பயன்படுத்தப்பட்ட டயர் வணிகத்தின் (used-tire trade) வழி பரவியுள்ளது. யோஃகன் வில்லெம் மெய்கன் (Johann Wilhelm Meigen) என்பவரால் 1818 இல் முதன்முதலாக விளக்கப்பட்டு அவர் இட்டப் பெயரே *ஏடீசு* என்பது. இச்சொல் கிரேக்க மொழியில் *இனிமையற்ற, அருவருப்பூட்டும்* என்னும் பொருளில் அமைந்த சொல்லாகிய ἀηδής, *aēdēs* என்பதில் இருந்து பெற்றது. இவ்வினத்தில் சில வகைகள் கடுமையான நோயை ஊட்டும் தெங்கி (டெங்கு) காய்ச்சலையும், சிக்குன்குனியாவையும், மஞ்சக்காய்ச்சலையும் (yellow fever) ஊட்டுகின்றன. இவை மட்டுமன்றி அண்மையில் அறியப்பட்ட, மாங்காய்த்தலை போன்ற பிறவிக்குறைபாடுகளை ஊட்டும் சிக்கா (Zika) வைரசையும் தாங்கிவருவனவாகவும் உள்ளன. பாலினேசியாவில் ஏடீசு பாலினேசியென்சிசு (Aedes polynesiensis) என்னும் இனம் யானைக்கால் நோயை (human lymphatic filariasis) உண்டாக்குவதாகவும் உள்ளது

ஏடீசு இனக் கொசுக்களை ஓவித்திராப்பு என்னும் கருவிவழி கண்டுபிடிக்கவும் கண்காணிக்கவும் முடியும்.

மஞ்சக்காய்ச்சலை ஊட்டும் *எடீசு எகிப்தி* (Aedes aegypti) இனத்தின் மரபணுமுழுமத்தை (genome) பிராடுக் கழகமும் (Broad Institute) மரபணுமுழும ஆராய்ச்சிக் கழகமும் (The Institute for Genomic Research) கண்டு வரிசைப்படுத்தியுள்ளன. முதலில் ஆகத்து 2005 இல் முதற்கட்ட வரிசையையும் அதன் அலசலையும் செய்து சூன் 2007 இல் வெளியிட்டது  குறிப்புகள் சேர்க்கப்பட்ட மரபணு முழுமம் வெக்டர்பேசு (VectorBase) என்னும் இடத்தில் கிடைக்கின்றது.

அடையாளக்கூறுகள்
---------------

ஏடீசுக் கொசுக்களின் உடலிலும் கால்களிலும் கறுப்பும் வெள்ளையுமான குறிகள் காணும்படியாக இருக்கும். பெரும்பாலான மற்ற கொசுவினங்கள் போலன்றி இவை பகலில் மட்டுமே உலாவந்து கடிக்கும். காலையிலும் மாலை சாயுங்காலப்பொழுதிலுமே அதிகமாக கடிக்கின்றன

நோயூட்டுவதில் இவற்றின் பங்கு
----------------------------

ஏடீசு இனத்தைச் சேர்ந்த கொசுகள் நோயூட்டும் நுண்ணுயிர்களையும் நுண்மங்களையும் தாங்கிவருகின்றன. ஏடீசு இனத்தில் இரண்டுவகையானவை, *ஏடீசு எகிப்தி* என்னும் இனமும், *ஏடீசு அல்போபிக்டசு* என்னும் இனமும் தெங்குக் காய்ச்சல், மஞ்சக்காய்ச்சல், மேற்கு நைல் காய்ச்சல், சிக்குன்குனியா, குதிரைக்கு ஏற்படும் மண்டைநோய் முதலியவற்றை உண்டாக்குகின்றன.

அடிக்குறிப்புகளும் மேற்கோள்களும்
--------------------------------

1. ↑
2. ↑  CDC Transmission of Zika virus
3. ↑  Nene V, Wortman JR, Lawson D (2007). "Genome sequence of Aedes aegypti, a major arbovirus vector". *Science* **316** (5832): 1718–23. doi:10.1126/science.1138878. பப்மெட்:17510324.
4. ↑  "Aedes aegypti". VectorBase. Archived from the original on 1 ஆகஸ்ட் 2019. பார்க்கப்பட்ட நாள் 3 November 2013. `{{cite web}}`: Check date values in: `|archive-date=` (help)
5. ↑

வெளியிணைப்புகள்
---------------

* Singapore Government dengue site that describes the mosquito பரணிடப்பட்டது 2011-11-24 at the வந்தவழி இயந்திரம்
**ஈபேர்டு** (Ebird) என்பது பல்லுயிரியம் சார்ந்த ஒரு மக்கள் அறிவியல் திட்டமாகும். உலகளாவிய பறவை நோக்கர்களின் பறவைகாணல் நிகழ்வுகளைப் பதிவு செய்து, அவற்றை ஒருங்கிணைப்பதற்கான இணையவழிக் களமாக ஈபேர்டு உள்ளது. கார்னெல் பல்கலைக்கழகத்தின் பறவையியல் ஆய்வுக்கூடத்தால் இத்திட்டம் செயல்படுத்தப்படுகிறது.

பறவை காணல்களை சேகரித்து, சேமித்தும் வைப்பதன் மூலம் பறவைகளின் பரவலையும் அவற்றின் திரள்வையும் குறித்து ஒப்பீடு செய்வதற்கான விவரத்தொகுப்பு கிடைக்கிறது; இத்தரவுகள் பொதுவெளியிலும் அறிவியல் பயன்பாட்டிற்கும் பரவிட ஈபேர்டு உதவுகிறது. ஈபேர்டு கூட்டு மூலத்துவத்திற்கு எடுத்துக்காட்டாக உள்ள ஒரு அமைப்பாகும். அறிவியலை மக்கள்மயப்படுத்துவதற்கும் மக்கள் அறிவியலை ஊக்கப்படுத்தி, அவர்கள் சேகரித்த தகவல் தரவுகளை அவர்கள் பயன்பாட்டுக்கே அளிப்பதற்கும் எடுத்துக்காட்டாக இது விளங்குகிறது.

வரலாறும் நோக்கமும்
------------------

ஈபேர்டு 2002ஆம் ஆண்டு கார்னெல் பல்கலைக்கழகத்தின் பறவையியல் ஆய்வுக்கூடம் மற்றும் தேசிய ஆதுபான் குமுகம் ஆகிய இரு அமைப்புகளால் தொடங்கப்பட்டது. சாக் லாரிவீ எனப்படும் ஆய்வாளரால் 1975ஆம் ஆண்டு வெளியிடப்பட்ட ஒரு தரவுத்தளத்தை அடிப்படையாகக் கொண்டே இது செயல்பாட்டுக்கு வந்தது.

மேற்கோள்கள்
-----------

1. ↑  "BIRDCOUNT INDIA". `{{cite web}}`: Cite has empty unknown parameter: `|dead-url=` (help)
2. ↑  nytcrowdsource Robbins, Jim (19 Aug 2013). "Crowdsourcing, for the Birds". New York Times. Archived from the original on 2014-04-18. பார்க்கப்பட்ட நாள் 11 Dec 2013.
3. ↑  "Science Explicitly for Nonscientists" Archived 2009-01-08 at the Wayback Machine, Caren B. Cooper, Janis L. Dickinson, Tina Phillips, Rick Bonney, *Ecology and Society*, Vol. 13, No. 2, r1, 2008
**ரிச்சர்ட் மாத்யூ ஸ்டால்மன்** (Richard Matthew Stallman, பி. மார்ச் 16, 1953) என்பவர் கட்டற்ற மென்பொருள் இயக்கம் (Free software movement), குனூ திட்டம் (GNU Project), கட்டற்ற மென்பொருள் இயக்கம் (Free Software Foundation), நிரலாக்க தளையறுப்பு லீக் (League for Programming Freedom) போன்றவற்றின் தோற்றுவிப்பாளராவார்.

இவர் ஒரு சிறந்த நிரலாளருமாவார். இவரது சிறந்த மென்பொருட் படைப்புக்களாக ஈமாக்ஸ் (Emacs. பின்னாளில் GNU Emacs), GNU C Compiler, GNU வழுத்திருத்தி போன்றவை கருதப்படுகின்றன.

குனூ பொதுமக்கள் உரிமத்தின் ஆக்கியோரும் இவரே.

தொண்ணூறுகளிலிருந்து தொடர்ச்சியான அரசியல் நடவடிக்கைகளிலும், கட்டற்ற மென்பொருள் தத்துவ ஆக்கம், பரவலாக்கம் , ஆலோசனை வழங்கல் போன்ற விடயங்களிலும் தன்னுடைய பெரும்பகுதி நேரத்தினைச் செலவிட்டு வருகிறார்.
இவர் உரையாற்றுவதற்காக வழங்கப்படும் பணமே இவரது சொந்த வருமானமாக இருக்கிறது.

வாழ்க்கை வரலாறு
---------------

ஸ்டால்மன் நியூயோர்க் நகரில் பிறந்தார். முதன்முதலாகத் தனது முதுநிலை உயர்பாடசாலையில் கற்கும்போது 1969-ம் ஆண்டளவில் கணினி ஒன்றினைப் பயன்படுத்தும் வாய்ப்பினைப் பெற்றார். உயர்பாடசாலை பட்டமளிப்புக்குப் பின் ஒரு கோடைகாலத்தில் தனது முதல் நிரலாக்கமான PL/I கணி மொழிக்கான Preprocessor ஒன்றினை IBM 360 கணினியில் எழுதி முடித்தார்.அதேவேளை, ராக்ஃபெல்லர் பல்கலைக்கழகத்தின்(Rockefeller University) உயிரியல் ஆய்வுக்கூடத்தில் தன்னார்வ ஆய்வுகூட உதவியாளராகப் பணியாற்றினார்.ஜூன் 1971 அளவில் ஹவார்ட் பல்கலைக்கழகத்தின் முதலாமாண்டு மாணவனாக இருந்த சமயம் MIT செயற்கை அறிவு ஆய்வுக்கூடத்தில் நிரலாளரானார். **ஃப்ரி ஆஸ் இன் ஃப்ரிடம்(Free as in Freedom)** எனும் ஆங்கில நூல் இவரின் வாழ்க்கை வரலாறை அறிய உதவும் முக்கிய நூலாகும்.

வெளி இணைப்புகள்
---------------

* stallman.org - ரிச்சர்ட் ஸ்டால்மனின் தனிப்பட்ட வலைத்தளம்
* - ஸ்டால்மனின் பயணக் குறிப்புக்கள்
* குனூ பிரகடனம்
* குனூ தத்துவப் பக்கங்கள் - 50 கட்டுரைகளுக்கு மேலாக கொண்டிருக்கிறது. பெரும்பாலானவை ரிச்சர்ட் ஸ்டால்மன் அவர்களால் எழுதப்பட்டவை..
* கட்டற்ற மென்பொருள் பாடல் - ரிச்சர்ட் ஸ்டால்மனின் குரலில்
டாக்டர் எம்.ஜி.ஆர் நினைவு இல்லம் 
எம்.ஜி.ஆரின் அம்பாசடர் கார்
**எம்.ஜி.ஆர் நினைவு இல்லம்** என்பது தமிழ்நாட்டின் தலைநகரான சென்னை தியாகராய நகரில் உள்ள ஆற்காடு முதலித் தெருவில் அமைந்துள்ளது. இது மறைந்த முன்னாள் தமிழக முதல்வர் எம்ஜிஆரின் அலுவலகமாக இருந்த இடமாகும். அவருடைய இறப்பிற்குப் பிறகு நினைவிடமாக பராமரிப்பு செய்யப்பட்டு வருகிறது.

நினைவிடத்தின் அமைப்பு மற்றும் உள்ளவை
------------------------------------

இல்லத்தின் முன்புறம் டாக்டர் எம்.ஜி.ஆர் நினைவு இல்லம் எனும் அரைவட்ட வடிவிலான பெயர்ப் பலகை அமைக்கப்பட்டுள்ளது. எம்.ஜி.ஆரின் மார்பளவு சிலையொன்று அழகிய சிறு மண்டபத்தில் அமைக்கப்பட்டுள்ளது. இச்சிலைக்கு எம்.ஜி.ஆரின் பிறந்தநாள் மற்றும் நினைவுநாளில் எம்.ஜி.ஆர் ரசிகர்களும், அரசியல்வாதிகளும், கட்சி தலைவர்களும் மாலை அணிவிக்கின்றனர். 

இங்கு எம்.ஜி.ஆர் பத்தாண்டுகளுக்கும் மேலாக பயன்படுத்திய TMX 4777 எண்ணுள்ள அம்பாசிடர் கார் வைக்கப்பட்டுள்ளது.

எம்.ஜி.ஆர் இந்த இல்லத்தினை தனது அலுவலகமாக பயன்படுத்தி வந்தார். மேலும் எம்.ஜி.ஆருக்கு வழங்கப்பட்ட பரிசு பொருள்களும், அவர் பயன்படுத்திய பொருள்களும் இந்த இல்லத்தில் வைக்கப்பட்டுள்ளன.

### நினைவு இல்லத்தில் உள்ள நினைவுப் பொருள்கள்

* எம்.ஜி.ஆர் வளர்த்த ஆண் சிங்கம் ராஜா பாடம் செய்து பதப்படுத்தப்பட்ட நிலையில் உள்ளது.
* எம்.ஜி.ஆர் படித்த நூல்கள்
* எம்.ஜி.ஆர் பயன்படுத்திய பொருள்கள்
* அண்ணா திராவிட முன்னேற்ற கழகத்தில் முதன் முதலாக இணைந்த 12 பேரின் உறுப்பினர் படிவங்கள்.
* எம்.ஜி.ஆரின் அம்பாசிடர் கார்
* எம்.ஜி.ஆர் உபயோகித்த உடற்பயிற்சி கருவிகள்.
* துப்பாக்கி சூட்டினை அடுத்து அவர் கழுத்தில் இடப்பட்டிருந்த மாவுக் கட்டு போன்றவை நினைவு இல்லத்தில் பாதுகாக்கப்பட்டு வருகின்றன.
* இந்தியா, இலங்கை, ரஷ்யா, அமெரிக்கா, மலேசியா, சிங்கப்பூர், தென் ஆப்பிரிக்கா, பிரிட்டன், நார்வே, ஜெர்மனி, பிரான்ஸ் ஆகிய நாடுகளின் நாணயங்கள்

நினைவு இல்லம் குறித்து எம்.ஜி.ஆர் உயில்
---------------------------------------

பேரறிஞர் அண்ணா, பெருந்தலைவர் காமராஜர் ஆகியோரது நினைவு இல்லங்கள் எல்லாம் தமிழக அரசின் செலவிலேயே ஏற்படுத்தப்பட்டன. அரசுக்கு இந்த செலவை தவிர்த்திட என்னுடைய வீட்டையே இந்த நினைவு இல்லமாக ஏற்பாடு செய்து இருக்கிறேன் என்று எம்.ஜி.ஆர் தான் அலுவலகமாக பயன்படுத்திய வீட்டினை நினைவில்லமாக மாற்றுமாறும், இந்த இல்லத்தின் பராமரிப்பு செலவுக்காகவும், காவல் காப்பது போன்றவைகளுக்காகவும் ஆலந்தூர் மார்க்கெட் கட்டிடங்களில் இருந்து வரும் வருமானத்தை பயன்படுத்திக்கொள்ளுமாறும் தன் உயிலில் குறிப்பிட்டுள்ளார்.

இவற்றையும் காண்க
----------------

ஆதாரங்கள்
---------

1. ↑
2. ↑   பரணிடப்பட்டது 2014-08-29 at the வந்தவழி இயந்திரம் வள்ளல் எம்.ஜி. ஆர். வாழ்க்கை வரலாறு - எம்.ஜி.ஆர். முத்து
3. ↑  "எம்.ஜி.ஆரின் 23 பக்க உயில்". Archived from the original on 2011-09-26. பார்க்கப்பட்ட நாள் 2013-11-18.

வெளி இணைப்புகள்
---------------

* எம்.ஜி.ஆர். நினைவு இல்லம்! - யுவகிருஷ்ணா
* எம்.ஜி.ஆர் நினைவு இல்லம் குறித்து சட்டசபையில்
[*தொடர்பிழந்த இணைப்பு*]
**வி. எல். சி. ஊடக இயக்கி** (ஆங்கிலம்: *VLC Media Player*) என்பது ஓர் இலவச ஊடக இயக்கி ஆகும். இந்த மென்பொருள் கோப்புகள், குறுவட்டுக்கள், இலக்கமுறைப் பல்திறவாற்றல் வட்டுக்கள் என்பனவற்றிலிருந்து காணொளிகளைத் திறக்கக் கூடியது. வி. எல். சி. ஊடக இயக்கி தமிழ் மொழியிலும் கிடைக்கின்றது.

வசதிகள்
-------

வி. எல். சி. ஊடக இயக்கியானது காணொளிகள், ஒலிக் கோப்புகள் என்பனவற்றைத் திறக்கக் கூடியது. இந்த மென்பொருளை இலகுவாகக் கையாள முடியும். அத்துடன் வி. எல். சி. ஊடக இயக்கியானது சக்தி வாய்ந்ததும் வேகமானதும் ஆகும். கோப்புக்கள், வட்டுக்கள் (குறுவட்டு, இலக்கமுறைப் பல்திறவாற்றல் வட்டு), வலைப் புகைப்படக் கருவிகள், இணையத்தில் உள்ள காணொளிகள் என்பனவற்றைத் திறக்கக் கூடியது. முற்றிலும் இலவசமானதும் கட்டற்றதுமான வி. எல். சி. ஊடக இயக்கி விளம்பரங்கள் அற்ற மென்பொருளாகும். விண்டோஸ், லினக்சு, மாக் ஓ. எசு. யுனிக்ஸ் ஆகிய இயங்குதளங்களில் இந்த மென்பொருளைப் பயன்படுத்தலாம்.

மேற்கோள்கள்
-----------

1. ↑  வி. எல். சி. ஊடக இயக்கி (ஆங்கில மொழியில்)
2. ↑  காணொளி வடிவங்கள் (ஆங்கில மொழியில்)
3. ↑  ["ஒலி வடிவங்கள் (ஆங்கில மொழியில்)". Archived from the original on 2010-01-03. பார்க்கப்பட்ட நாள் 2011-12-22. ஒலி வடிவங்கள் (ஆங்கில மொழியில்)]

வெளி இணைப்புகள்
---------------

விக்கிமீடியா பொதுவகத்தில்,  
 ***வி.எல்.சி.***   
என்பதில் ஊடகங்கள் உள்ளன. 

* அதிகாரப்பூர்வ இணையதளம்
நாட்டின் கிழக்கு மற்றும் வடக்குப் பகுதிகளில் அமைந்திருக்கும் சோமாலியா கடற்கரை
**சோமாலியா கடற்கரை** *(Somalia coastline)* 3025 கிலோ மீட்டர் நீளம் கொண்ட ஒரு நீண்ட கடற்கரையாகும். ஆப்பிரிக்க நாடுகளில் காணப்படும் நீண்ட கடற்கரைகளில் இதுவும் ஒன்றாகும். சோமாலிய நாட்டின் தலைநகரமான மொகடிசு சோமாலியாவின் கிழக்குக் கடற்கரையில் அமைந்துள்ளது. இந்தியப் பெருங்கடலும் ஏடன் வளைகுடாவும் இக்கடற்கரையின் பெரும்பகுதியை பகிர்ந்து கொள்கின்றன. மீன்பிடித்தல் மற்றும் வர்த்தகம் மூலம் நாட்டின் பொருளாதாரத்தை பராமரிப்பதில் இக்கடற்கரை முக்கிய பங்கு வகிக்கிறது, ஏனெனில் மற்ற அனைத்து துறைகளிலும் கிடைக்கும் பொருளாதார வளர்ச்சி நாட்டுக்கு போதுமான பாதுகாப்பு அளிப்பதாக இல்லை. ஆப்பிரிக்காவில் மடகாசுகர் கடற்கரைக்கு (4828 கிலோமீட்டர்) அடுத்ததாக இரண்டாவது பெரிய கடற்கரையாக சோமாலியா கடற்கரை திகழ்கிறது. வடக்கு மற்றும் கிழக்கு திசைகளுக்கு இடையில் இக்கடற்கரை இரண்டாகப் பிரிக்கப்பட்டுள்ளது. வடக்கு முனை மேற்கில் உள்ள டிபூட்டியிலும் கிழக்கு முனை அதன் தெற்கிலுள்ள கென்யாவிலும் சந்திக்கின்றன .
சோமாலியாவின் கடலோரப் பகுதிகளில் பல தீவுகள் உள்ளன. ராசு கேசிர் ( கார்டாஃபு முனை) சோமாலியாவின் கிழக்குப் பகுதியில்கடைசியாக உள்ளது. இது ஏடன் வளைகுடாவை இந்தியப் பெருங்கடலுடன் இணைக்கிறது.

புவியியல் தோற்றங்கள்
--------------------

சோமாலியா கடற்கரையின் நீளம் முழுவதும் வெவ்வேறு நிலைமைகளைக் கொண்டுள்ளது. ஆப்பிரிக்காவில் இரண்டாவது மிக நீளமான கடற்கரையாகத் திகழும் இக்கடற்கரை ஆப்பிரிக்கா கண்டத்தின் கிழக்கு கடற்கரையின் கடைசிப்பகுதியாகவும், இந்தியப் பெருங்கடலின் வடமேற்குக் கடற்கரையாகவும், ஏமன் நாட்டின் சாக்கோத் தீவுகளுக்கு அருகாமையிலுள்ள கடற்கரையாகவும் உள்ளது. இதன் தொடர்ச்சியான கண்டத்திட்டு 32500 கி.மீ பரப்பளவில் பரந்துள்ளது. வடக்கு கடற்கரை டிபூட்டியிலிருந்து இருந்து தொடங்கி கிழக்கு வரை விரிவடைகிறது, மற்றும் கிழக்கு கடற்கரை வடகிழக்கிலிருந்து தென்மேற்கு வரை நீண்டு இறுதியாக கென்யாவை அடைகிறது .

மேற்கோள்கள்
-----------

1. ↑  "Field Listing: Coastline". *The World Factbook* (in ஆங்கிலம்). U.S. Central Intelligence Agency. Archived from the original on 16 ஜூலை 2017. பார்க்கப்பட்ட நாள் 25 October 2017. `{{cite web}}`: Check date values in: `|archive-date=` (help)
2. ↑  Metz, Helen Chapin (1992). *Somalia - Geography*. Washington: GPO for the Library of Congress. .
3. ↑  "Somalia". *www.nationsencyclopedia.com* (in ஆங்கிலம்). பார்க்கப்பட்ட நாள் 25 October 2017.
4. ↑  Carbone, Federico; Accordi, Giovanni (2000). "The Indian Ocean Coast of Somalia". *Marine Pollution Bulletin* **41** (1–6): 141–59. doi:10.1016/S0025-326X(00)00107-7.
எம்.ஐ.டி யில் படித்து, பின்னர் டொரான்ட்டோ பல்ககைக் கழகத்தில் பேராசிரியராக பணி புரியும் ஸ்டீவ் மன் (Steven Mann) என்பவர் பல்வேறு கால நிலைகளில் உடுப்புக் கணினி அணிந்து இருக்கும் காட்சி
அணி கணினிக்கு ஓர் எடுத்துக்காட்டு. பலர் பங்குகொள்ளும் நிகழ்பட கூட்டரங்க நிகழ்ச்சிக்கான கைக்கடிகாரத்தில் பொருந்தியுள்ள உடுப்புக்கணினி. குனூ லினக்ஸ் (GNU Linux) இயக்கு தளம் வழி இயங்கும் கணினி.
**அணியக்கூடிய கருவி** அல்லது **அணியக்கூடிய கணினி** என்பது உடலில் ஆடை அணிகலன்கள் போல் உடுத்திக் கொள்ளத்தக்க கருவி அல்லது கள் ஆகும். இவ்வகைக் கணினிகள் ஒருவருடைய உடல்நிலையை தொடர்ந்து கண்காணிக்கவும், உடனுக்குடன் தேவைப்படும் தகவல்களை இணையவழிப் பெறவும், ஐம்புல உணர்வுகளை விரிவு படுத்தவும் என பற்பல பயன்பாடுகளுக்குப் பயன்படும் என்று தொழில்நுட்ப அறிஞர்கள் கருதுகிறார்கள். ஒருவருடைய புலன் உறுப்புகள் சூழலில் பதிந்து இருக்கும் பொழுது, தேவைப்படும் கூடிய கணிக்கும் திறன் உள்ள சூழ்நிலைகளின் இவ்வகை உடுப்புக் கணினிகள் பயன்படும் என நினைக்கின்றனர். பொதுவாக ஐம்புல உணர்வுகளை மேம்படுத்தும் (பல வழிகளின் வலுப்படுத்தும்) ஒரு கருவியாக உடுப்புக்கணிகள் கருதப்படுகின்றன.

அணி கணினிகள் செயற்பாட்டுக்கும் நிறைய கணிக்கும் திறன் வேண்டும். பல்வேறு தரவுகளைப் பதியச் செய்யவும், ஒப்பிட்டுப் பார்க்கவும், புதிய தரவுகளை இணையவழிப் பெறவும், பிற இடங்களுக்குச் செலுத்தவும் பயன்படும். இந்த உடுப்புக் கணினிகளுக்குத் தேவையான மின்னாற்றலும் சூழிடங்களில் இருந்தே பெறப்படும். கூடவே எடுத்துச் செல்லும் மின்கலங்கள், சூழலில் உள்ள ஒளியை மின் ஆற்றலாக மாற்றும் ஒளி மின்கலங்கள் முதலிவற்றால் பெறப்படும்.

காண்க தொழில்நுட்ப அணி

எடுத்துக்காட்டுக்கள்
--------------------

சுட்டிக்கடிகாரம்
* எடுத்துக்காட்டாக, மூக்குக் கண்ணாடிபோல் அணிந்திருக்கும் ஓர் அணிகணினி, தொலைவில் உள்ளதை மிக அருகில் உள்ளதுபோல காட்ட துணை செய்யும், தொலைவில் பேசுவதை அருகிலிருந்து கேட்பதுபோல் கேட்க உதவும்.
* மைன்ட்வேவ் நடமாடும் மூளைக் கட்டுப்பாட்டு இடைமுகம் - MindWave Mobile Brain Control Interface
* கூகிள் கண்ணாடி
* நுண் மணிக்கூடு
* Nymi Authentication Wristband
* Heapsylon Sensoria Smart Sock Fitness Tracker

மேற்கோள்கள்
-----------

1. ↑   (in en) *Wearable Computing*.. பார்த்த நாள்: 2018-03-23.
2. ↑  Barfield, Woodrow (2015-07-29) (in en). *Fundamentals of Wearable Computers and Augmented Reality, Second Edition*. CRC Press. பக். 4. பன்னாட்டுத் தரப்புத்தக எண்:9781482243512. .
3. ↑  Mann, Steve (2012): Wearable Computing. In: Soegaard, Mads and Dam, Rikke Friis (eds.). "Encyclopedia of Human-Computer Interaction". Aarhus, Denmark: The Interaction-Design.org Foundation.
**குரவைக்கூத்து** என்பது கூத்தின் ஒரு வகையாகும். இவ்வகைக் கூத்து பழங்காலத் தமிழ்ச் சமூகம் தொட்டு இன்றுவரை வழக்கிலுள்ளது. போர் நிகழும் காலத்திலும், ஏதேனும் தீங்கு நிகழுமோ என்ற அச்சம் அலைக்கழிக்கும் வேளையிலும், பொழுது போக்குக்காகவும் குறவர்கள் குரவைக் கூத்து ஆடப்பட்டு வந்ததுள்ளனர். குரவைக் கூத்தினை 'மலை நடனம்' 'மலைக்குறவர் நடனம்' என்று அபிதான சிந்தாமணி குறிக்கின்றது. தொடக்கக் காலத்தில் மக்களின் பொழுது போக்காகக் கூத்து விளங்கியது. காலப்போக்கில் கருத்துகளின் அடிப்படையில் ஆடப்பெறும் கூத்தாக உருப்பெற்றது எனலாம். குரவைக் கூத்திற்குத் தெற்றியாடல் என்ற பெயர் பிற்காலத்தில் வழங்கப்பட்டது.

போர்க்காலக் குரவை
-----------------

போர்க்காலத்தில் ஆடப்படும் குரவைக் கூத்தில் கோபமும், வீரமும் மிக்குத் தோன்றும். இதனைச் 'சினமாந்த வெறிக்குரவை' எனப் புறநானூறு குறிப்பிடுகிறது.

தண்குரவை
--------

போரில்லாத காலங்களில் அமைதியான முறையில் குரவைக் கூத்து நடைபெறும். இது தண்குரவை என அழைக்கப்பட்டது.

இதனை

'திண்திமில் வன்பரதவர்  

வெப்புடைய மட்டுண்டு  

தண்குரவைச் சீர்தூக்குந்து'

என்று புறநானூறு எடுத்துரைக்கின்றது.

தீவினை அச்சத்தின் போது
----------------------

தீங்கு நிகழுமோ என்ற அச்சம் அலைக்கழிக்கும் வேளையில் தீங்கு நிகழாமல் காக்கும் 'காப்பு'-ஆக குரவையைக் கருதினர். குடத்துப் பால் உறையாமை, இமிலேறு கண்ணீர் சொரிதல், வெண்ணெய் உருகாமை, மறி மடங்கி ஆடாமை முதலான தீ நிமித்தங்களால் ஏதேனும் தீங்கு நேருமோ என ஆயர்கள் அஞ்சினர். எனவே அனைவரும் ஒன்று கூடி குரவைக் கூத்தாடினர் என்று சிலப்பதிகாரம் கூறுகின்றது.

குரவைக் கூத்தின் முறைகள்
------------------------

* தலைக்கைத் தருதல்

### தழூஉ

குரவைக் கூத்தாடும் போது ஒருவரை ஒருவர் தழுவியாடும் வழக்கம் உண்டு. கூத்தில் ஆடும் ஆடவரும் பெண்டிரும் இரண்டிரண்டு பேராகத் தழுவி ஆடுவர். இவ்வகைக் குரவையினை இலக்கியங்கள் தழூஉ என வகைப்படுத்துகின்றன.இருவராகத் தழுவி ஆடும் போது ஆடியபடியே தழுவும் தமது இணையை மாற்றுவர். ஒரே இணையோடு இறுதிவரை ஆடுவதில்லை ஆட்டத்தின் போக்கில் பிணைகள் மாறிக்கொண்டேயிருக்கும். இதனைப் 'பல் பிணைத் தழீஇ' எனத் திருமுருகாற்றுப்படை குறிப்பிடுகின்றது.

தலைக்கைத் தருதல்
----------------

குரவைக் கூத்தும் ஏழிசையும்
--------------------------

மேற்கோள்களும் குறிப்புகளும்
---------------------------

1. ↑  முனைவர் பாக்யமேரி, ஆயகலைகள்: பதிப்பும் ஆண்டும் தெரியவில்லைpak. 73-77
2. ↑   கா. சு. பிள்ளை, பண்டை விளையாட்டுகள்: கட்டுரை: மதுரைத் தமிழ்ச்சங்கப் பொன்விழா மலர்.
3. ↑  புறநானூறு (22:22)
4. ↑  புறநானூறு (24:6-8)
5. ↑  திருமுருகாற்றுப்படை:216
**சொப்பு பொம்மைகள்** என்பது சமையல் பாத்திரங்கள் மற்றும் சமையல் உபகரணங்களை சிறிய அளவில் செய்த விளையாட்டு பொம்மைகளாகும். இதனை சொப்பு சாமான்கள் எனவும் கூறுவர். குழந்தைகள் விளையாடவும், நவராத்திரி திருவிழாவின் போது கொலு வைக்கவும் இந்த பொம்மைகள் உதவுகின்றன.

அம்பை சொப்பு சாமான்கள்
----------------------

தமிழ்நாடு மாநிலத்தில் திருநெல்வேலி மாவட்டம் அம்பாசமுத்திரத்தில் கைவினை கலைஞர்களால் 18ஆம் நூற்றாண்டிலிருந்து தயாரிக்கப்படும் சொப்பு சாமான்கள் புகழ் பெற்றவையாகும். இந்த சொப்பு சாமான்கள் மரத்தால் தயாரிக்கப்பட்டு ஊறு விளைவிக்காத இயற்கை வண்ணங்கள் பூசி விற்கப்படுகின்றன. இந்த பொம்மைகளின் தனித்துவத்திற்காக புவிசார் குறியீடு கோரப்பட்டுள்ளது. அம்பாசமுத்திரத்தில் தயாரிக்கப்படும் சொப்பு பொம்மைகளை அம்பை சொப்பு சாமான்கள் என்று அழைக்கின்றனர்.

தயாரிக்கும் முறை
----------------

இந்த சொப்பு பொம்மைகளை மஞ்சள் கடம்பு, தேக்கு, ரோஸ்வுட் மரக்கட்டைகளில் தயாரித்தனர். மஞ்சள் கடம்ப மரங்கள் கிடைப்பது அரிதான பிறகும், தேக்கு ரோஸ்வுட் மரங்களின் விலையுயர்வுக்கு பிறகும் ரப்பர் மரம் மற்றும் யூக்கலிப்டஸ் மரங்கள் பொம்மை தயாரிக்க பயன்படுத்தப்படுகிறது.

யூக்கலிப்டஸ் மரத்தண்டு வெண்மையாக இருப்பதாலும் கடைவதற்கு எளிதாக இருப்பதாலும் இவற்றை வெட்டி ஆறு மாதங்களுக்கு முன்பே காயவைத்து விடுகின்றனர். பின்னர் ஒரு அடி நீள கட்டையாக வெட்டி தேவையான அளவு இழைக்கின்றனர். சில பொம்மைகளுக்கு கடசல் முறையை பயன்படுத்துகின்றனர்.

ஆதாரங்கள்
---------

1. 1 2 3  "நெல்லை அம்பாசமுத்திரத்தின் புகழ்பெற்ற சொப்பு சாமான்களுக்கு விரைவில் புவிசார் குறியீடு!". *News18 Tamil*. 28 ஜூலை, 2021. `{{cite web}}`: Check date values in: `|date=` (help)
**ரீனா ராய்** (Reena Roy) 1957 ஜனவரி 7 அன்று பிறந்த ஒரு இந்தித் திரைப்பட நடிகையாவார். 1972 இலிருந்து 1985 வரை பல படங்களில் முன்னணி பாத்திரங்களில் நடித்துள்ளார் மற்றும் அந்த சகாப்தத்தின் முன்னணி நடிகை ஆவார். அவருடைய காலத்தின் மிக உயர்ந்த ஊதியம் வாங்கும் நடிகையாக அவர் இருந்தார். இவருக்கு, சினிமாவில் பங்களிப்புக்காக ஷர்மிளா தாகூருடன் இணைந்து 1998 இல் பிலிம்ஃபேர் வாழ்நாள் சாதனையாளர் விருது வழங்கப்பட்டது. அவர் பெண்களுக்கு முக்கியத்துவம் சார்ந்த பாத்திரங்களில் நடித்து வந்தார். அவருடைய படமான "அப்னாபன்" (1977) திரைப்படத்தில் நடித்ததற்காக சிறந்த துணை நடிகைக்கான பிலிம்பேர் விருதினைப் பெற்றார், மேலும் *நாகின்* (1976) மற்றும் ஆஷா (1980). ஆகிய படங்களில் நடித்ததனால் சிறந்தத் துணை நடிகைக்கான பிலிம்பேர் விருதுக்கு பரிந்துரைக்கப்பட்டார்.

ஆரம்ப வாழ்க்கை மற்றும் பின்னணி
------------------------------

ரீனா ராய் "சாய்ரா அலி" என்ற பெயருடன் நடிகர் சாதிக் அலிக்கும் , சர்தா அலிக்கும் மூன்றாவது மகளாகப் பிறந்தார். பெற்றோர் விவாகரத்து பெற்றுக் கொண்டனர், இவருக்கு மூன்று உடன்பிறப்புகள் அவளுக்கு உண்டு. அவரது தாயார் விவாகரத்திற்குப் பிறகு நான்காவது குழந்தைக்கு ரூபா ராய் என மறுபெயரிட்டார். அவரது முதல் படத்தின் தயாரிப்பாளரால் ரீனா ராய் என மாற்றப்பட்டது மற்றும்  அவரது தாய் மற்றும் உடன்பிறந்தவர்களின் பொருளாதாரதிற்கு உதவியாக இருக்க முடிவெடுத்து தனது இளம் வயதிலேயே திரைப்படங்களில் நடிக்கத் முடிவெடுத்து திரைப்படங்களில் நுழைந்தார்.

சொந்த வாழ்க்கை
--------------

அவருக்கு பார்கா மற்றும் அஞ்சு என இரு சகோதரிகள் இருக்கிறார்கள். மேலும் ராஜா என்ற ஒரு சகோதரன் உண்டு. 1983 இல், அவர் புகழின் உச்ச நிலையில் இருந்தபோது, திரைப்படத் தொழிலில் இருந்து வெளியேறி பாக்கித்தான் மட்டை பந்து வீரர் முகுசின் கானை திருமணம் செய்து கொண்டார். பிற்கு இவர்கள் விவாகரத்து பெற்றனர். ஆரம்பத்தில் ரீனா இவரது தனது மகள் சனம் உடன் இருந்தார்.

குறிப்புகள்
-----------

1. ↑
2. ↑  "காப்பகப்படுத்தப்பட்ட நகல்". Archived from the original on 2013-08-02. பார்க்கப்பட்ட நாள் 2019-03-10.
3. ↑  "காப்பகப்படுத்தப்பட்ட நகல்". Archived from the original on 2009-05-01. பார்க்கப்பட்ட நாள் 2019-03-10.

வெளி இணைப்புகள்
---------------

* ஐ.எம்.டி.பி இணையத்தளத்தில் ரீனா ராய்
* 
* பரணிடப்பட்டது 2007-02-26 at the வந்தவழி இயந்திரம்
* பரணிடப்பட்டது 2014-05-13 at the வந்தவழி இயந்திரம்
**சௌபாக்யா திட்டம்** (*Saubhagya scheme*) அல்லது **பிரதான் மந்திரி சஹாஜ் பிஜிலி ஹர் கர் யோஜனா** என்பது வீடுகளுக்கு மின்சாரம் வழங்குவதற்கான இந்திய அரசின் திட்டமாகும்.

பின்னணி
-------

சௌபாக்யா திட்டம் செப்டம்பர் 2017-ல் பிரதம மந்திரி நரேந்திர மோதியால் அறிவிக்கப்பட்டது. இத்திட்டத்தின் மூலம் திசம்பர் 2018க்குள் மின் மயமாக்கல் செயல்முறையை முடிக்க வேண்டும் என்று பிரதமர் தெரிவித்தார். 2011ஆம் ஆண்டின் சமூக-பொருளாதார மற்றும் சாதிக் கணக்கெடுப்பின் மூலம் அடையாளம் காணப்பட்ட சில குடும்பங்கள் இலவச மின்சார இணைப்புகளுக்குத் தகுதிபெறும், மற்றவர்கள் ரூ. 500 செலுத்தி இத்திட்டத்தில் பயன் பெறுவர். நவம்பர் 16, 2017 அன்று, இத்திட்டத்தைப் பற்றிய தகவல்களைப் பரப்புவதற்காக இந்திய அரசாங்கம் saubhagya.gov.in என்ற இணையதளத்தை அறிமுகப்படுத்தியது. இத்திட்டத்தின் மொத்தச் செலவு ரூ. 16, 320 கோடி ஆகும். இதன் மொத்த நிதிநிலை ஆதரவு (ஜிபிஎஸ்) ரூ. 12,320 கோடி ஆகும். பயனாளி குடும்பத்திற்கு ஒரு ஒளிகாலும் இருவாயி விளக்கு, ஒரு நேர் முனை மின் வசதி கிடைக்கும். இதில் 5 ஆண்டுகளுக்கு மீட்டர் பழுது மற்றும் பராமரிப்பு செலவும் அடங்கும்.

சௌபாக்யா திட்டம் இலச்சினை மற்றும் ஊரக மின்வசதியாக்க கழக நிறுவன மேற்பார்வையின் கீழ் மொஹித் அகமதுவின் முதல் கட்ட வடிவமைப்பின் படைப்பாகும்.

செயல்பாடு
---------

ஜூன் 2019க்குள் 91% கிராமப்புற இந்தியக் குடும்பங்கள் மின்சார வசதியைப் பெற்றுள்ளன. இத்திட்டம் ஏழை மற்றும் கிராமப்புற வீடுகளுக்கு மின்சாரம் வழங்கும் திறனை வழங்கும் அதே வேளையில், இத்திட்டத்தினால் மின்வெட்டு பிரச்சனையைத் தீர்க்கவில்லை மற்றும் மின் கட்டணத்தைச் செலுத்த முடியாத சூழலில், அதனைச் சரிசெய்ய எந்த முன் ஏற்பாடும் செய்யவில்லை என்று விமர்சனங்கள் எழுந்துள்ளன. அக்டோபர் 2018-ல், சௌபாக்யா திட்டத்தின் கீழ் விருப்பமுள்ள குடும்பங்களுக்கு 100 சதவீத மின் மயமாக்கல் இலக்கை பீகார் நிறைவு செய்தது. இது நடைமுறைப்படுத்தப்பட்டு 4 ஆண்டுகள் நிறைவடைந்துள்ள நிலையில், மார்ச் 2021 நிலவரப்படி 2.82 கோடி வீடுகளுக்கு மின்சாரம் வழங்கப்பட்டுள்ளது.

மேலும் பார்க்கவும்
------------------

* சாமானிய மனிதன் அதிகாரமளித்தல்:
	+ இணைய பெட்டகம் (இணையவழி அடையாளச் சான்று மற்றும் சேவைகளுக்கான எளிதான அணுகல்)
	+ தூய இந்தியா இயக்கம் (அனைத்து வீடுகளுக்கும் கழிப்பறை)
	+ சௌபாக்யா திட்டத்தின் லோகோவை மொஹித் அகமது வடிவமைத்தார்.

மேற்கோள்கள்
-----------

1. ↑  "PM launches ‘Saubhagya’ scheme to provide power to all.". *The Hindu Business Online*. 25 September 2017. .
2. 1 2  Rahul Tongia (31 October 2017). "Can the Saubhagya scheme work?". Brookings.
3. ↑  "Government launches Saubhagya scheme for household electrification". *The Economic Times*. 25 September 2017. .
4. ↑  E Prachee Mishra (5 October 2017). "Electrification in India: 'Saubhagya' scheme". The PRS Blog. Archived from the original on 17 February 2020. பார்க்கப்பட்ட நாள் 17 February 2020.
5. ↑  "PM Modi's 16,000-Crore Power Point: Free Electricity Connections For Poor". NDTV. 26 September 2017.
6. ↑  "Govt launches Saubhagya scheme web portal to register citizens for free electricity". India Today. 25 November 2017. Archived from the original on 25 டிசம்பர் 2017. பார்க்கப்பட்ட நாள் 14 மே 2022. `{{cite web}}`: Check date values in: `|archive-date=` (help)
7. 1 2  "Shedding light on Saubhagya: on electrification scheme". 25 October 2017. .
8. ↑  "Bihar completes 100% electrification two months before deadline".

வெளி இணைப்புகள்
---------------

* அதிகாரப்பூர்வ இணையதளம்